title: 2013/624/EU: Az Európai Parlament határozata ( 2013. április 17. ) a Fúziósenergia-fejlesztési és ITER Európai Közös Vállalkozás 2011-es pénzügyi évre szóló költségvetésének végrehajtására vonatkozó mentesítésről

text:
               16.11.2013

               HU

               Az Európai Unió Hivatalos Lapja

               L 308/363

      AZ EURÓPAI PARLAMENT HATÁROZATA

   (2013. április 17.)
   a Fúziósenergia-fejlesztési és ITER Európai Közös Vállalkozás 2011-es pénzügyi évre szóló költségvetésének végrehajtására vonatkozó mentesítésről
   (2013/624/EU)
   AZ EURÓPAI PARLAMENT,

               —

               tekintettel a Fúziósenergia-fejlesztési és ITER európai közös vállalkozás 2011-es pénzügyi évre szóló végleges éves beszámolójára,

               —

               tekintettel a Számvevőszéknek a Fúziósenergia-fejlesztési és ITER európai közös vállalkozás 2011-es pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

               —

               tekintettel az Európai Parlament Költségvetési Bizottságának és Költségvetési Ellenőrző Bizottságának 2011. május 16–18-án a Cadarache-ban található ITER-be menesztett közös küldöttsége következtetéseire,

               —

               tekintettel a Tanács 2013. február 12-i ajánlására (05755/2013 – C7-0040/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a Fúziósenergia-fejlesztési és ITER európai közös vállalkozás létrehozásáról és részére kedvezmények nyújtásáról szóló, 2007. március 27-i 2007/198/Euratom tanácsi határozatra (4) és különösen annak 5. cikke (3) bekezdésére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0077/2013),

               1.

               mentesítést ad a Fúziósenergia-fejlesztési és ITER európai közös vállalkozás igazgatója számára a közös vállalkozás 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Fúziósenergia-fejlesztési és ITER európai közös vállalkozás igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 6., 2013.1.10., 36. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 90., 2007.3.30., 58. o.

      (5)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      (2013. április 17.)
      a Fúziósenergia-fejlesztési és ITER Európai közös vállalkozás 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel a Fúziósenergia-fejlesztési és ITER európai közös vállalkozás 2011-es pénzügyi évre szóló végleges éves beszámolójára,

                  —

                  tekintettel a Számvevőszéknek a Fúziósenergia-fejlesztési és ITER európai közös vállalkozás 2011-es pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

                  —

                  tekintettel az Európai Parlament Költségvetési Bizottságának és Költségvetési Ellenőrző Bizottságának 2011. május 16–18-án a Cadarache-ban található ITER-be menesztett közös küldöttsége következtetéseire,

                  —

                  tekintettel a Tanács 2013. február 12-i ajánlására (05755/2013 – C7-0040/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel a Fúziósenergia-fejlesztési és ITER európai közös vállalkozás létrehozásáról és részére kedvezmények nyújtásáról szóló, 2007. március 27-i 2007/198/Euratom tanácsi határozatra (4) és különösen annak 5. cikke (3) bekezdésére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0077/2013),

                  A.

                  mivel a Fúziósenergia-fejlesztési és ITER európai közös vállalkozást (a közös vállalkozást) 2007 márciusában hozták létre 35 éves időtartamra;

                  B.

                  mivel a közös vállalkozás 2008 márciusában kezdte meg önálló működését;

                  C.

                  mivel a Számvevőszék megállapítja, hogy kellő mértékben megbizonyosodott arról, hogy a közös vállalkozás 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek,

                  D.

                  mivel a Számvevőszék 4/2008. számon 2008. október 9-én véleményt adott ki a közös vállalkozás pénzügyi szabályzatról;

                  E.

                  mivel a közös vállalkozás létrehozásakor a 2007–2014-es időszakra szükségesnek ítélt indikatív források összege 9 653 000 000 EUR volt;

         Költségvetési és pénzgazdálkodás

                  1.

                  megjegyzi, hogy a közös vállalkozás éves beszámolója minden lényegi szempontból híven és a közös vállalkozás pénzügyi szabályzatának előírásaival összhangban tükrözi a 2011. december 31-i pénzügyi helyzetet, illetve az akkor véget ért évben lezajlott gazdasági események eredményét;

                  2.

                  tudomásul veszi, hogy a közös vállalkozás 2011. pénzügyi évre szóló éves beszámolója alapjául szolgáló tranzakciók minden lényegi szempontból jogszerűek és szabályszerűek;

                  3.

                  megjegyzi, hogy a rendelkezésre álló kötelezettségvállalási és kifizetési előirányzatok felhasználási aránya 99,7 %, illetve 85,7 % volt; rámutat, hogy az operatív tevékenységekre rendelkezésre álló 611 000 000 EUR kötelezettségvállalási előirányzatból 42 %-ot használtak fel közvetlen egyedi kötelezettségvállalások révén, a maradék 58 %-ot pedig globális kötelezettségvállalások révén;

                  4.

                  üdvözli az ITER-ért felelős szervezeti egység vezetőjének, valamint az igazgatási, illetve a költségvetési és pénzügyi osztály vezetőjének a 2011. évi kinevezését a pénzügyi és működési feladatok szétválasztását célzó irányításfejlesztési terv 2010-es elfogadását követően;

                  5.

                  sajnálja, hogy a közös vállalkozás belső ellenőre aggályait fejezte ki a pénzügyi folyamatokkal és különösen a feladatok elkülönítésével kapcsolatosan; sürgeti, hogy a közös vállalkozás haladéktalanul vezesse be a pénzügyi folyamatok megfelelő rendszerezését, és válasszon szét minden, egymással összeegyeztethetetlen feladatot;

                  6.

                  elvárja, hogy a közös vállalkozás:

                              —

                              maradéktalanul hajtsa végre és alkalmazza a pénzügyi, költségvetési és működési információk kezelését szolgáló integrált eszközt,

                              —

                              teljes mértékben hajtsa végre a pénzügyi folyamatokra, a támogatások kezelésére és a szakértői szerződésekre vonatkozó belső ellenőrzések alapján a közös vállalkozás által elfogadott cselekvési terveket,

                              —

                              hajtsa végre az azok alapjául szolgáló rendszereknek a számvitelért felelős tisztviselő általi validálását,

                              —

                              fogadja el a támogatásokra és az operatív szerződésekre vonatkozó átfogó utólagos ellenőrzési stratégiát,

                              —

                              dolgozzon ki vállalkozási szintű kockázatkezelési eljárást;

         Beszerzések és támogatások

                  7.

                  hangsúlyozza, hogy a Számvevőszék 2010. évi jelentésében már említettek szerint a közös vállalkozásnak fokoznia kell erőfeszítéseit a verseny növelésére, mivel a 2011-ben aláírt működési közbeszerzési eljárásokra érkezett ajánlatok száma továbbra is alacsony volt, átlagban kettőre emelkedett, míg a támogatások tekintetében pályázati felhívásként átlagban csupán egy javaslat érkezett; elismeri, hogy a közös vállalkozás munkáját csúcstechnológiai elemekből álló beszerzések jellemzik, ezek az elemek korábban nem léteztek, és nincs kereskedelmi értékük, hanem egy kísérleti fúziós reaktor megépítéséhez tervezték őket egy rendkívül összetett piacon, ahol meghatározóak a monopóliumok vagy oligopolisztikus helyzetek; ismételten kijelenti, hogy a közös vállalkozásnak minden lehetséges beszerzés esetén meg kell találnia a legelőnyösebb ajánlatot;

                  8.

                  sajnálatát fejezi ki, hogy egy esetben a nyílt eljárás törlésére és tárgyalásos eljárás alkalmazására irányuló határozatot nem indokolták kellően, míg egy másik esetben a közös vállalkozás úgy döntött, két társasággal tárgyal, amelyek ajánlatokat nyújtottak be a nyílt eljárás során (bár az egyikük technikailag nem volt megfelelő); továbbá sajnálja, hogy egy másik helyzetben sem a tárgyalásos eljárás melletti döntést, sem pedig a szerződés szerinti mennyiségeket és árakat nem indokolták megfelelően;

                  9.

                  aggodalmát fejezi ki amiatt, hogy a Számvevőszék megerősítette a 2011-ben elvégzett belső ellenőrzés megállapításait a beszerzések terén, mégpedig az alábbiakat:

                              —

                              az előzetes tájékoztató eszközét nem arra használták, hogy nagyobb előzetes nyilvánosságot biztosítson a pályázatkiírások megjelenése előtt,

                              —

                              nincs rendszer a szerződéses előírásokban történt változások követésére és kezelésére, és így a költségeket érintő eltérések azonosítására és orvoslására sem,

                              —

                              a közbeszerzési eljárás időtartama gyakran túl hosszúra nyúlik, és a pályázati dokumentumok elkészítése nem mindig hatékony,

                              —

                              a költségbecsléseket nem dokumentálják megfelelően;

                  10.

                  ezzel összefüggésben kéri, hogy terjesszenek az Európai Parlament elé részletes jelentést az elért eredményekről, a felsorolt hiányosságok fokozatos megszüntetésére irányuló konkrét javaslatokkal;

                  11.

                  sajnálattal veszi tudomásul, hogy a Számvevőszék ellenőrzése arra is rámutatott, hogy a szerződések, illetve támogatási megállapodások keretében folyósított kifizetésekre irányuló előzetes ellenőrzési eljárások dokumentálása nem megfelelő;

         A beszerzésekre és a támogatásokra vonatkozó minőségbiztosítási ellenőrzések és utólagos ellenőrzések

                  12.

                  aggodalommal tölti el, hogy míg a közös vállalkozás rendelkezik a vállalkozók szintjén ellenőrzések végrehajtását lehetővé tévő rendszerrel, amelynek célja, hogy ellenőrizze a minőségbiztosítási követelményeknek való megfelelést, ezen ellenőrzések hatóköre azonban nem terjed ki a szerződések végrehajtásának pénzügyi szempontjaira; felkéri a közös vállalkozást annak biztosítására, hogy az ellenőrzési rendszer hatóköre kiterjedjen a közös vállalkozás pénzügyi érdekeinek védelmére, valamint pénzügyi és szerződéses vonatkozásokra;

                  13.

                  tudomásul veszi, hogy bár már 2011-ben megkezdődtek az odaítélt támogatások végrehajtásának törvényességét és szabályszerűségét értékelő utólagos ellenőrzések, a közös vállalkozás továbbra sem rendelkezik átfogó utólagos ellenőrzési stratégiával, amely kiterjed a támogatási szerződések és a beszerzési szerződések végrehajtására; sürgeti a közös vállalkozást, hogy határozzon meg és hajtson végre átfogó utólagos ellenőrzési stratégiát, amely teljes mértékben kiterjed a felhasznált költségvetési forrásokra;

         Szellemi tulajdonhoz fűződő jogok és iparpolitika

                  14.

                  tudomásul veszi, hogy 2012. március 28-án az igazgatótanács elfogadta a közös vállalkozás szellemi tulajdonhoz fűződő jogokról és információk terjesztéséről szóló politikáját, azonban megjegyzi, hogy az igazgatótanács még nem fogadta el az alapszabály által előírt iparpolitikát;

         A tagsági hozzájárulások késedelmes befizetése

                  15.

                  sajnálattal veszi tudomásul, hogy 12 tag késve fizette be 2011. évi hozzájárulását;

                  16.

                  kulcsfontosságúnak tartja, hogy a közös vállalkozás valamennyi tagja betartsa a tagok hozzájárulásainak befizetésére vonatkozó határidőt; támogatja annak tényét, hogy az igazgatótanács olyan rendelkezéseket hagyott jóvá, amelyek szerint az éves tagsági hozzájárulás késedelmes fizetése esetén kamatot fognak felszámolni;

         A Bizottság Belső Ellenőrzési Szolgálata

                  17.

                  megjegyzi, hogy a Bizottság Belső Ellenőrzési Szolgálata működési szabályzatát 2011. november 25-én fogadta el az igazgatótanács a 2012–2014 közötti időszakra szóló koordinált stratégiai ellenőrzési tervvel együtt, és módosították pénzügyi szabályzatát annak érdekében, hogy bevezessék a keretrendeletnek a Bizottság belső ellenőre hatáskörére vonatkozó rendelkezéseit; emlékeztet, hogy a közös vállalkozás 2008 márciusában kezdte meg önálló működését;

         Pénzügyi szabályzat és végrehajtási szabályok

                  18.

                  üdvözli, hogy a közös vállalkozás igazgatótanácsa 2011. június 1-jei ülésén úgy határozott, hogy általánosságban elfogadja a Számvevőszéknek a Fúziósenergia-fejlesztési közös vállalkozás (Fusion for Energy) pénzügyi szabályzatáról szóló 4/2008. számú véleményében foglalt megállapításokat (37 ajánlást teljes mértékben elfogadott, 11-et elfogadott, de megjegyzéseket fűzött hozzá, és mindössze kettőt utasított el);

                  19.

                  tudomásul veszi, hogy a Számvevőszék véleménye szerint a közös vállalkozás végrehajtási szabályainak néhány rendelkezése megfelelő indoklás nélkül eltér az Unió költségvetési rendeletének végrehajtási szabályaitól; üdvözli a közös vállalkozás magyarázatát, mely szerint a módosított végrehajtási szabályzat megfelelő útmutatást tartalmaz a közös vállalkozás tevékenységeinek végrehajtásához, például azzal kapcsolatosan, hogy milyen feltételek szükségesek kölcsön felvételéhez, illetve nyújtásához, vagy a természetbeni juttatások értékének megállapításához;

         Uniós hozzájárulás az ITER építési szakaszához

                  20.

                  emlékeztet, hogy 2010 júliusában a Tanács felülvizsgálta a közös vállalkozás kiépítési szakaszhoz való hozzájárulására vonatkozó költségbecslést, és ennek összege a kezdeti költségbecslés kétszerese, 6 600 000 000 EUR lett (2008-as értéken); aggodalmát fejezi ki, hogy a közös vállalkozás jelenleg olyan gyakorlatot folytat, amelynek célja a költségbecsléstől való esetleges eltérések megalapozása érdekében minden eddig felmerült költség 2008-as értékhez való igazítása; tudomásul veszi, hogy a közös vállalkozás a költségbecslések érvényességének rendszeres ellenőrzését célzó és az esetleges eltérésekről jelentést készítő eszközt vezetett be; elvárja, hogy a közös vállalkozás tájékoztassa a mentesítésért felelős hatóságot ezen elemzés eredményeiről;

         Befogadási megállapodás

                  21.

                  megállapítja, hogy bár aláírták a Spanyolország és a közös vállalkozás között létrejött, a helyszínről, támogatásról, kedvezményekről és mentességekről szóló befogadási megállapodást, a helyszínt még nem bocsátották a közös vállalkozás rendelkezésére; megjegyzi azonban, hogy a közös vállalkozás továbbra is a Spanyolország által támogatott ideiglenes helyszínen található;

         Egyéb kérdések

                  22.

                  ismételten felkéri a Számvevőszéket, hogy ésszerű időn belül készítsen különjelentést a Parlament számára arról, hogy milyen általános kérdések merülnek fel a közös vállalkozások jellege miatt, amelyeket e szervezeteknek a partnereikkel együtt meg kell oldaniuk a hozzáadott érték biztosítása érdekében és az uniós kutatási, technológiafejlesztési és demonstrációs programok hatékony végrehajtása szempontjából; továbbá megjegyzi, hogy e jelentésnek tartalmaznia kell egy értékelést a közös vállalkozások létrehozásának és struktúrájának eredményességére vonatkozóan.

         (1)  HL C 6., 2013.1.10., 36. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 90., 2007.3.30., 58. o.

         (5)  HL L 357., 2002.12.31., 72. o.


title: A Tanács (KKPB) 2015/363 határozata ( 2015. március 5. ) egyes palesztin személyeknek az Európai Unió tagállamaiba történő ideiglenes befogadásáról

text:
               6.3.2015

               HU

               Az Európai Unió Hivatalos Lapja

               L 62/24

         A TANÁCS (KKPB) 2015/363 HATÁROZATA
   (2015. március 5.)
   egyes palesztin személyeknek az Európai Unió tagállamaiba történő ideiglenes befogadásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére és 31. cikkének (1) bekezdésére,
   mivel:

               (1)

               A Tanács 2013. január 31-én elfogadta az egyes palesztin személyeknek az Európai Unió tagállamaiba történő ideiglenes befogadásáról szóló 2013/71/KKBP határozatot (1), amelyben úgy rendelkezett, hogy további 12 hónappal meg kell hosszabbítani az ezen személyek számára kiállított, a 2002/400/KKBP tanácsi közös álláspontban (2) említett tagállamokba való belépésre és az azok területén való tartózkodásra jogosító nemzeti engedélyek érvényességét.

               (2)

               A 2002/400/KKBP közös álláspont alkalmazásának értékelése alapján a Tanács helyénvalónak tartja ezen engedélyek érvényességének további 24 hónappal történő meghosszabbítását,

         ELFOGADTA EZT A HATÁROZATOT:
   1. cikk
   A 2002/400/KKBP közös álláspont 2. cikkében említett tagállamok 2014. január 31-től kezdődően további 24 hónappal meghosszabbítják a belépésre és tartózkodásra jogosító, a közös álláspont 3. cikkének megfelelően kiállított nemzeti engedélyek érvényességét.
   2. cikk
   A Tanács az e határozat elfogadásától számított hat hónapon belül értékeli a 2002/400/KKBP közös álláspont alkalmazását.
   3. cikk
   Ez a határozat az elfogadásának napján lép hatályba.

      Kelt Brüsszelben, 2015. március 5-én.

            a Tanács részéről

            az elnök

         D. REIZNIECE-OZOLA

      (1)  A Tanács 2013/71/KKBP határozata (2013. január 31.) egyes palesztin személyeknek az Európai Unió tagállamaiba történő ideiglenes befogadásáról (HL L 32., 2013.2.1., 19. o.).

      (2)  A Tanács 2002/400/KKBP közös álláspontja (2002. május 21.) egyes palesztin személyeknek az Európai Unió tagállamaiba történő ideiglenes befogadásáról (HL L 138., 2002.5.28., 33. o.).


title: A Tanács 2008/665/KKBP határozata ( 2008. június 9. ) az Európai Unió és az Albán Köztársaság között az Albán Köztársaságnak az Európai Unió csádi köztársasági és közép-afrikai köztársasági katonai műveletében (EUFOR Tchad/RCA művelet) történő részvételéről szóló megállapodás megkötéséről

text:
               13.8.2008

               HU

               Az Európai Unió Hivatalos Lapja

               L 217/18

         A TANÁCS 2008/665/KKBP HATÁROZATA
   (2008. június 9.)
   az Európai Unió és az Albán Köztársaság között az Albán Köztársaságnak az Európai Unió csádi köztársasági és közép-afrikai köztársasági katonai műveletében (EUFOR Tchad/RCA művelet) történő részvételéről szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               A Tanács 2007. október 15-én elfogadta az Európai Unió csádi köztársasági és közép-afrikai köztársasági katonai műveletéről szóló 2007/677/KKBP együttes fellépést (1) (EUFOR Tchad/RCA művelet).

               (2)

               Az együttes fellépés 10. cikke (3) bekezdésében foglaltaknak megfelelően a harmadik államok részvételére vonatkozó részletes szabályok a Szerződés 24. cikke szerint megállapodás tárgyát képezik.

               (3)

               A Tanács 2004. szeptember 13-i felhatalmazását követően az elnökség az Európai Unió Tanácsa főtitkárának/a közös kül- és biztonságpolitika főképviselőjének támogatásával tárgyalásokat folytatott az Európai Unió és az Albán Köztársaság között az Albán Köztársaságnak az EUFOR Tchad/RCA műveletben történő részvételéről szóló megállapodás, a továbbiakban: a megállapodás, megkötéséről.

               (4)

               A megállapodást az Unió nevében jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   A Tanács az Európai Unió nevében jóváhagyja az Európai Unió és az Albán Köztársaság között az Albán Köztársaságnak az Európai Unió csádi köztársasági és közép-afrikai köztársasági katonai műveletében (EUFOR Tchad/RCA művelet) történő részvételéről szóló megállapodást.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Uniót jogilag kötelező aláírására jogosult személyt.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2008. június 9-én.

            a Tanács részéről

            az elnök

         M. COTMAN

      (1)  HL L 279., 2007.10.23., 21. o.
    ---documentbreak---

               13.8.2008

               HU

               Az Európai Unió Hivatalos Lapja

               L 217/19

         FORDÍTÁS
   MEGÁLLAPODÁS
   az Európai Unió és az Albán Köztársaság között az Albán Köztársaságnak az Európai Unió csádi köztársasági és közép-afrikai köztársasági katonai műveletében (EUFOR Tchad/RCA művelet) történő részvételről
   AZ EURÓPAI UNIÓ (EU),
   egyrészről, és
   AZ ALBÁN KÖZTÁRSASÁG,
   másrészről
   a továbbiakban: a „Felek”,
   FIGYELEMBE VÉVE:
   az Európai Unió csádi köztársasági és közép-afrikai köztársasági katonai műveletéről szóló, 2007. október 15-i 2007/677/KKBP együttes fellépés (EUFOR Tchad/RCA művelet) Tanács általi elfogadását,
   az Albán Köztársaság felkérését az EU által vezetett műveletben való részvételre,
   a haderő létrehozásának sikeres befejezését, valamint az EU műveleti parancsnok és az EU Katonai Bizottsága ajánlását az Albán Köztársaság haderőinek az EU által vezetett műveletben való részvételével kapcsolatos megállapodásra vonatkozóan,
   a harmadik államoknak az Európai Unió csádi köztársasági és közép-afrikai köztársasági katonai műveletéhez történő hozzájárulása elfogadásáról szóló, 2008. február 13-i CHAD/1/2008 politikai és biztonsági bizottsági határozatot (1),
   az Európai Unió csádi köztársasági és közép-afrikai köztársasági katonai művelete tekintetében a hozzájáruló felek bizottságának létrehozásáról szóló, 2008. március 18-i CHAD/2/2008 politikai és biztonsági bizottsági határozatot (2),
   A KÖVETKEZŐKBEN ÁLLAPODTAK MEG:
   1. cikk
   Részvétel a műveletben
   (1)   Az Albán Köztársaság e megállapodás rendelkezéseivel és bármely szükséges végrehajtási rendelkezéssel összhangban társul az Európai Unió csádi köztársasági és közép-afrikai köztársasági katonai műveletéről szóló, 2007. október 15-i 2007/677/KKBP együttes fellépéshez (EUFOR Tchad/RCA művelet), valamint bármely olyan együttes fellépéshez vagy határozathoz, amelynek elfogadásával az Európai Unió Tanácsa az EU katonai válságkezelési művelet kiterjesztéséről határoz.
   (2)   Az Albán Köztársaságnak az EU katonai válságkezelési művelethez való hozzájárulása nem érinti az EU döntéshozatali autonómiáját.
   (3)   Az Albán Köztársaság biztosítja, hogy az EU katonai válságkezelési műveletben részt vevő hadereje és állománya a következőkkel összhangban teljesíti misszióját:

               —

               a 2007/677/KKBP együttes fellépés és annak lehetséges további módosításai,

               —

               a műveleti terv,

               —

               végrehajtási intézkedések.

         (4)   Az Albán Köztársaság által a művelethez biztosított haderő és állomány a megbízatását kizárólag az EU katonai válságkezelési művelet érdekeinek szem előtt tartásával végzi, és ezen érdekeknek megfelelő magatartást tanúsít.
   (5)   Az Albán Köztársaság bármely, a műveletben való részvételében bekövetkezett változásról kellő időben tájékoztatja az EU műveleti parancsnokot.
   2. cikk
   Haderők jogállása
   (1)   Az Albán Köztársaság részéről az EU katonai válságkezelési művelethez biztosított haderő és állomány jogállására az Európai Unió és az érintett államok között megállapodott, a haderők jogállásáról szóló rendelkezéseket kell – amennyiben van ilyen – alkalmazni.
   (2)   A Csádi Köztársaság és a Közép-afrikai Köztársaság területén kívül található parancsnokságokhoz vagy parancsnoki elemekhez biztosított haderők és állomány jogállására az érintett parancsnokságok és a parancsnoki elemek, valamint az Albán Köztársaság közötti megállapodásokat kell alkalmazni.
   (3)   Az e cikk (1) bekezdésében említett, a haderők jogállásáról szóló rendelkezések sérelme nélkül az Albán Köztársaság joghatósággal rendelkezik az EU katonai válságkezelési műveletben részt vevő haderejét és állományát illetően.
   (4)   Az Albán Köztársaság felel az EU katonai válságkezelési műveletben való részvétellel kapcsolatos bármely, a saját haderejének és állományának bármely tagjától érkező vagy vele kapcsolatos követelés kielégítéséért. Az Albán Köztársaság felel a hadereje és állománya bármely tagja ellen irányuló – különösen jogi vagy fegyelmi – eljárások megindításáért, saját törvényeivel és rendelkezéseivel összhangban.
   (5)   Az Albán Köztársaság vállalja, hogy e megállapodás aláírásakor nyilatkozatot tesz arra vonatkozóan, hogy az EU katonai válságkezelési műveletben részt vevő bármely állam elleni igényekről lemond, és e megállapodás aláírásával ténylegesen így is tesz.
   (6)   Az Európai Unió vállalja annak biztosítását, hogy e megállapodás aláírásakor a tagállamok nyilatkozatot tesznek az igényekről való lemondásra vonatkozólag az Albán Köztársaságnak az EU katonai válságkezelési műveletben való részvételét illetően, és e megállapodás aláírásával ténylegesen így is tesz.
   3. cikk
   Minősített információ
   (1)   Az Albán Köztársaság megteszi a szükséges intézkedéseket annak biztosítása érdekében, hogy az EU minősített információ az Európai Unió Tanácsának a 2001. március 19-i 2001/264/EK tanácsi határozat (3) mellékletében foglalt biztonsági szabályainak és az illetékes hatóságok – ideértve az EU műveleti parancsnokot – által kibocsátott további iránymutatásoknak megfelelő védelemben részesüljön.
   (2)   Amennyiben az Európai Unió és az Albán Köztársaság között megállapodás jön létre a minősített információ cseréjére vonatkozó biztonsági eljárásokat illetően, úgy a megállapodás rendelkezéseit az EU katonai válságkezelési művelettel összefüggésben is alkalmazni kell.
   4. cikk
   Parancsnoki lánc
   (1)   Az EU katonai válságkezelési műveletben részt vevő haderő és állomány valamennyi tagja teljes mértékben saját nemzeti hatóságának parancsnoksága alatt áll.
   (2)   A nemzeti hatóságok haderejük és állományuk műveleti és harcászati parancsnokságát és/vagy ellenőrzését átruházzák az EU műveleti parancsnokra. Az EU műveleti parancsnok jogosult hatáskörét átruházni.
   (3)   Az Albán Köztársaságot a művelet napi irányításának terén ugyanolyan jogok illetik meg és ugyanolyan kötelezettségek terhelik, mint az EU-nak a műveletben részt vevő tagállamait.
   (4)   Az EU műveleti parancsnok – az Albán Köztársasággal folytatott konzultációt követően – bármikor kérheti az Albán Köztársaság hozzájárulásának visszavonását.
   (5)   Az Albán Köztársaság saját nemzeti kontingensének az EU katonai válságkezelési műveletben való képviseletére katonai főképviselőt nevez ki. A katonai főképviselő konzultál az EU haderőparancsnokával a műveletet érintő valamennyi kérdésben, továbbá napi szinten felel a kontingens fegyelméért.
   5. cikk
   Pénzügyi szempontok
   (1)   Az Albán Köztársaság viseli a műveletben való részvételével kapcsolatos valamennyi költséget, azon költségek kivételével, amelyek e megállapodás 1. cikke (1) bekezdésében említett jogi eszközök, valamint az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának létrehozásáról szóló, 2007. május 14-i 2007/384/KKBP tanácsi határozat (Athena) (4) értelmében közös finanszírozásban részesülnek.
   (2)   A művelet végrehajtásának helyszínéül szolgáló állam(ok)ból származó természetes vagy jogi személyek halála, sérülése, vesztesége vagy kára esetén az Albán Köztársaság – felelőssége megállapítása esetén – kártérítést fizet az e megállapodás 2. cikkének (1) bekezdésében említett, a haderők jogállására vonatkozó rendelkezésekben, amennyiben ilyen létezik, megállapított feltételek szerint.
   6. cikk
   A megállapodás végrehajtására vonatkozó rendelkezések
   Az e megállapodás végrehajtása során szükséges bármely technikai és igazgatási megállapodás az Európai Unió Tanácsa főtitkára/a közös kül- és biztonságpolitika főképviselője és az Albán Köztársaság megfelelő hatóságai között jön létre.
   7. cikk
   A szerződéses kötelezettségek nem teljesítése
   Amennyiben az egyik Fél nem teljesíti az 1-6. cikkben meghatározott kötelességeit, úgy a másik Fél egy hónapos felmondási idő mellett, értesítés útján felmondhatja ezt a megállapodást.
   8. cikk
   A jogviták rendezése
   Az e megállapodás értelmezésével vagy alkalmazásával kapcsolatos vitákat a felek egymás között diplomáciai úton rendezik.
   9. cikk
   Hatálybalépés
   (1)   Ez a megállapodás az azt követő első hónap első napján lép hatályba, amely során a Felek értesítik egymást a hatálybalépéshez szükséges belső eljárások befejezéséről.
   (2)   Ez a megállapodás az aláírás napjától ideiglenesen alkalmazandó.
   (3)   Ez a megállapodás az Albán Köztársaságnak a művelethez való hozzájárulása idejére marad hatályban.

      Kelt Párizsban, 2008. július 13-án, angol nyelven, négy példányban.

            az Európai Unió részéről

            Az Albán Köztársaság részéről

      (1)  HL L 56., 2008.2.29., 64. o. A CHAD/3/2008 határozattal (HL L 144., 2008.6.4., 82. o.) módosított határozat.

      (2)  HL L 107., 2008.4.17., 60. o. A CHAD/3/2008 határozattal módosított határozat.

      (3)  HL L 101., 2001.4.11., 1. o. A legutóbb a 2007/438/EK határozattal (HL L 164., 2007.6.26., 24. o.) módosított határozat.

      (4)  HL L 152., 2007.6.13., 14. o.
   A MEGÁLLAPODÁS 2. CIKKE (5) ÉS (6) BEKEZDÉSÉBEN EMLÍTETT NYILATKOZATOK
   Az EU tagállamok nyilatkozata:
   „Az Európai Unió csádi köztársasági és közép-afrikai köztársasági katonai műveletéről szóló, 2007. október 15-i 2007/677/KKBP együttes fellépést (EUFOR Tchad/RCA művelet) alkalmazó EU tagállamok, a belső jogrendjük által megengedett mértékben, lehetőség szerint igyekeznek lemondani az Albán Köztársasággal szemben – saját állományuk tagjainak sérülése, halála, vagy a tulajdonukat képező és az EU válságkezelési művelet által használt bármely vagyontárgyat ért kár vagy veszteség kapcsán – felmerült igényekről, amennyiben az ilyen sérülést, halált, kárt vagy veszteséget:

               —

               az állománynak az Albán Köztársaságból származó tagja az EU válságkezelési művelettel kapcsolatos hivatali kötelessége teljesítése során okozta, kivéve a súlyos gondatlanság vagy szándékos kötelezettségszegés esetét, vagy

               —

               az Albán Köztársaság tulajdonát képező vagyontárgy használata okozta, amennyiben a vagyontárgyat a művelettel kapcsolatban használták, kivéve az ezen vagyontárgyat használó EU válságkezelési művelet állománya Albán Köztársaságból származó tagjának súlyos gondatlansága vagy szándékos kötelezettségszegése esetét.”

         Az Albán Köztársaság nyilatkozata:
   „Az Európai Unió csádi köztársasági és közép-afrikai köztársasági katonai műveletéről szóló, 2007. október 15-i 2007/677/KKBP együttes fellépéshez (EUFOR Tchad/RCA művelet) csatlakozó Albán Köztársaság, a belső jogrendje által megengedett mértékben, lehetőség szerint igyekszik lemondani az EU válságkezelési műveletben részt vevő bármely más állammal szemben – saját állománya tagjának sérülése, halála, vagy a saját tulajdonát képező és az EU válságkezelési művelet által használt bármely vagyontárgyat ért kár vagy veszteség kapcsán – felmerült igényekről, amennyiben az ilyen sérülést, halált, kárt vagy veszteséget:

               —

               az állomány tagja hivatali kötelessége teljesítése során, az EU válságkezelési művelettel kapcsolatban okozta, kivéve a súlyos gondatlanság vagy szándékos kötelezettségszegés esetét, vagy

               —

               bármely, az EU válságkezelési műveletben részt vevő államok tulajdonában lévő vagyontárgy használata okozta, amennyiben a vagyontárgyat a művelettel kapcsolatban használták, kivéve az ezen vagyontárgyat használó EU válságkezelési művelet állományának súlyos gondatlansága vagy szándékos kötelességszegése esetét.”


title: A Tanács 2012/333/KKBP határozata ( 2012. június 25. ) a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről és a 2011/872/KKBP határozat hatályon kívül helyezéséről

text:
               26.6.2012

               HU

               Az Európai Unió Hivatalos Lapja

               L 165/72

         A TANÁCS 2012/333/KKBP HATÁROZATA
   (2012. június 25.)
   a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről és a 2011/872/KKBP határozat hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2001. december 27-én elfogadta a 2001/931/KKBP közös álláspontot (1).

               (2)

               A Tanács 2011. december 22-én elfogadta a 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről szóló 2011/872/KKBP határozatot (2).

               (3)

               A 2001/931/KKBP közös álláspont 1. cikke (6) bekezdésével összhangban el kell végezni azon személyek, csoportok és szervezetek listájának teljes körű felülvizsgálatát, akikre vagy amelyekre a 2011/872/KKBP határozatot alkalmazni kell.

               (4)

               Ez a határozat tartalmazza annak a felülvizsgálatnak az eredményét, amelyet a Tanács azon személyek, csoportok és szervezetek tekintetében végzett, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell.

               (5)

               A Tanács arra a következtetésre jutott, hogy azok a személyek, csoportok és szervezetek, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell, a 2001/931/KKBP közös álláspont 1. cikke (2) és (3) bekezdése értelmében terrorcselekményekben vettek részt, az említett közös álláspont 1. cikke (4) bekezdése értelmében illetékes hatóság velük szemben határozatot hozott, és hogy ezen személyeknek, csoportoknak és szervezeteknek a továbbiakban is a közös álláspontban előírt korlátozó intézkedések hatálya alá kell tartozniuk.

               (6)

               Ennek megfelelően naprakésszé kell tenni azon személyek, csoportok és szervezetek listáját, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell, és a 2011/872/KKBP határozatot hatályon kívül kell helyezni.

         ELFOGADTA EZT A HATÁROZATOT:
   1. cikk
   E határozat melléklete tartalmazza azon személyek, csoportok és szervezetek listáját, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell.
   2. cikk
   A 2011/872/KKBP határozat hatályát veszti.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Luxembourgban, 2012. június 25-én.

            a Tanács részéről

            az elnök

         C. ASHTON

      (1)  HL L 344., 2001.12.28., 93. o.

      (2)  HL L 343., 2011.12.23., 54. o.

      MELLÉKLET

         Az 1. cikkben említett személyek, csoportok és szervezetek listája

      1.   Személyek

                  1.

                  ABDOLLAHI Hamed (más néven Mustafa Abdullahi), született: 1960.8.11., Irán Útlevélszám: D9004878

                  2.

                  AL-NASSER, Abdelkarim Hussein Mohamed, született: Al Ihsa (Szaúd-Arábia), szaúdi állampolgár

                  3.

                  AL YACOUB, Ibrahim Salih Mohammed, született: 1966.10.16., Tarut (Szaúd-Arábia), szaúdi állampolgár

                  4.

                  ARBABSIAR Manssor (más néven Mansour Arbabsiar), született: 1955.3.6. vagy 1955.3.15., Irán. Iráni és amerikai állampolgár. Útlevélszám: C2002515 (Irán); Útlevélszám: 477845448 (USA). Nemzeti személyazonosító igazolvány száma: 07442833, lejárati ideje: 2016.3.15. (amerikai vezetői engedély)

                  5.

                  BOUYERI, Mohammed (más néven Abu Zubair, más néven Sobiar, más néven Abu Zoubair), született: 1978.3.8., Amszterdam (Hollandia) – A „Hofstadgroep” nevű csoport tagja

                  6.

                  FAHAS, Sofiane Yacine, született: 1971.9.10., Algír (Algéria) – Az al-Takfir és az al-Hidzsra tagja

                  7.

                  IZZ-AL-DIN, Hasan (más néven GARBAYA, AHMED, más néven SA-ID, más néven SALWWAN, Samir), Libanon, született: 1963., Libanon, libanoni állampolgár

                  8.

                  MOHAMMED, Khalid Shaikh (más néven ALI, Salem, más néven BIN KHALID, Fahd Bin Adballah; más néven HENIN, Ashraf Refaat Nabith, más néven WADOOD, Khalid Adbul), született: 1965.4.14. vagy 1964.3.1., Pakisztán, útlevélszám: 488555

                  9.

                  SHAHLAI Abdul Reza (más néven Abdol Reza Shala'i, más néven Abd-al Reza Shalai, más néven Abdorreza Shahlai, más néven Abdolreza Shahla'i, más néven Abdul-Reza Shahlaee, más néven Hajj Yusef, más néven Haji Yusif, más néven Hajji Yasir, más néven Hajji Yusif, más néven Yusuf Abu-al-Karkh), született: 1957 körül, Irán. Címei: (1) Kermanshah, Irán, (2) mehráni katonai bázis, Ilám tartomány, Irán

                  10.

                  SHAKURI Ali Gholam, született: 1965 körül, Teherán (Irán)

                  11.

                  SOLEIMANI Qasem (más néven Ghasem Soleymani, más néven Qasmi Sulayman, más néven Qasem Soleymani, más néven Qasem Solaimani, más néven Qasem Salimani, más néven Qasem Solemani, más néven Qasem Sulaimani, más néven Qasem Sulemani), született: 1957.3.11., Irán. Iráni állampolgár. Útlevélszám: 008827 (iráni diplomata-útlevél), kibocsátás dátuma: 1999. Titulusa: vezérőrnagy

                  12.

                  WALTERS, Jason Theodore James (más néven Abdullah; más néven David), született: Amersfoort (Hollandia), 1985.3.6., útlevélszám: NE8146378 (Hollandia) – A „Hofstadgroep” nevű csoport tagja

            2.   Csoportok és szervezetek

                  1.

                  "Abu Nidal Szervezet" – "ANO", (más néven "Fatah-Forradalmi Tanács", más néven "Arab Forradalmi Brigádok", más néven "Fekete Szeptember", más néven "Szocialista Muzulmánok Forradalmi Szervezete")

                  2.

                  "Al-Aqsa Mártírjainak Brigádja"

                  3.

                  "Al-Aqsa e.V."

                  4.

                  "Al-Takfir" és "alHidzsra"

                  5.

                  "Babbar Khalsa"

                  6.

                  Az „Új Néphadsereget” („NPA”) is magában foglaló „Fülöp-szigeteki Kommunista Párt”, Fülöp-szigetek

                  7.

                  „Gama’a al-Islamiyya” (más néven „Al-Gama’a al-Islamiyya”) („Iszlám Csoport”)

                  8.

                  „İslami Büyük Doğu Akıncılar Cephesi”— „IBDA-C” („Nagy Iszlám Keleti Harci Front”)

                  9.

                  „Hamász”, ide tartozik a „Hamas-Izz al-Din al-Qassem”

                  10.

                  "Hezb-i-Mudzsahedin" – "HM"

                  11.

                  "Hofstadgroep"

                  12.

                  "Holy Land Foundation for Relief and Development" – ("Alapítvány a Szent Föld Felszabadításáért és Fejlesztéséért")

                  13.

                  "International Sikh Youth Federation – ISYF" ("Ifjú Szikek Nemzetközi Szövetsége")

                  14.

                  "Khalistan Zindabad Force" – "KZF " ("Khaliszán Zindabad Erő")

                  15.

                  „Kurd Munkáspárt” – „PKK”, (más néven „KADEK”, más néven „KONGRA GEL”)

                  16.

                  "A Tamil Eelam Felszabadító Tigrisei" – "LTTE"

                  17.

                  "Ejército de Liberación Nacional" ("Nemzeti Felszabadítási Hadsereg")

                  18.

                  "Palestinian Islamic Jihad" – "PIJ" ("Palesztin Iszlám Dzsihád")

                  19.

                  "Népi Front Palesztina Felszabadításért" – "PFLP"

                  20.

                  „Népi Front Palesztina Felszabadításért Főparancsnokság” (más néven „PFLP -Főparancsnokság”)

                  21.

                  „Fuerzas armadas revolucionarias de Columbia” – „FARC” („Kolumbiai Forradalmi Fegyveres Erők”)

                  22.

                  „Devrimci Halk Kurtuluș Partisi-Cephesi” – „DHKP/C” (más néven „Devrimci Sol” [„Forradalmi Baloldal”], más néven „Dev Sol”) („Forradalmi Népi Felszabadítási Hadsereg/Front/Párt”)

                  23.

                  „Sendero Luminoso” – „SL” („Fényes Ösvény”)

                  24.

                  „Stichting Al Aqsa” (más néven „Stichting Al Aqsa Nederland”, más néven „Al Aqsa Nederland”)

                  25.

                  "Teyrbazen Azadiya Kurdistan" - "TAK" (más néven "Kurdisztáni Szabadság Sólymai" vagy "Kurdisztáni Szabadság Héjái"


title: 2006/530/EK: A Tanács határozata ( 2006. június 9. ) az Európai Közösség és Ukrajna közötti, a légiközlekedési szolgáltatások egyes kérdéseiről szóló megállapodás megkötéséről

text:
               1.8.2006

               HU

               Az Európai Unió Hivatalos Lapja

               L 211/39

      A TANÁCS HATÁROZATA

   (2006. június 9.)
   az Európai Közösség és Ukrajna közötti, a légiközlekedési szolgáltatások egyes kérdéseiről szóló megállapodás megkötéséről
   (2006/530/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, a 300. cikk (2) bekezdése első albekezdésének első mondatával és 300. cikke (3) bekezdésének első albekezdésével összefüggésben,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               A Tanács 2003. június 5-i határozatával felhatalmazta a Bizottságot, hogy kezdjen tárgyalásokat harmadik országokkal a meglévő kétoldalú megállapodások egyes rendelkezéseinek közösségi megállapodással történő felváltásáról.

               (2)

               A Bizottság, az említett tanácsi határozattal összhangban, a Közösség nevében tárgyalásokat folytatott Ukrajnával a légiközlekedési szolgáltatások egyes kérdéseiről szóló megállapodásról.

               (3)

               A megállapodást – annak egy későbbi időpontban történő lehetséges megkötésére figyelemmel – a 2005. november 28-i tanácsi határozatnak megfelelően 2005. december 1-jén a Közösség nevében aláírták.

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   (1)   Az Európai Közösség és Ukrajna közötti, a légiközlekedési szolgáltatások egyes kérdéseiről szóló megállapodás a Közösség nevében jóváhagyásra kerül.
   (2)   A megállapodás szövegét (2) csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodás 9. cikke (1) bekezdésében meghatározott írásbeli értesítés megtételére jogosult személy(eke)t.

      Kelt Luxembourgban, 2006. június 9-én.

            a Tanács részéről

            az elnök

         H. GORBACH

      (1)  2006. március 14-i vélemény (a Hivatalos Lapban még nem tették közzé).

      (2)  Lásd e Hivatalos Lap 24 oldalát.


title: A Tanács 2011/133/KKBP határozata ( 2011. február 21. ) az Európai Unió és Montenegró közötti, Montenegró európai uniós válságkezelési műveletekben való részvétele kereteinek létrehozásáról szóló megállapodás aláírásáról és megkötéséről

text:
               2.3.2011

               HU

               Az Európai Unió Hivatalos Lapja

               L 57/1

         A TANÁCS 2011/133/KKBP HATÁROZATA
   (2011. február 21.)
   az Európai Unió és Montenegró közötti, Montenegró európai uniós válságkezelési műveletekben való részvétele kereteinek létrehozásáról szóló megállapodás aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére, valamint az Európai Unió működéséről szóló szerződésre és különösen annak 218. cikke (5) és (6) bekezdésére,
   tekintettel az Unió külügyi és biztonságpolitikai főképviselőjének („főképviselő”) javaslatára,
   mivel:

               (1)

               A harmadik államoknak az Európai Unió válságkezelési műveleteiben történő részvételével kapcsolatos feltételeket az ilyen jövőbeli lehetséges részvétel kereteit megállapító megállapodásban kell rögzíteni, és nem esetenként, az egyes érintett műveletek vonatkozásában kell meghatározni.

               (2)

               Azt követően, hogy a Tanács 2010. április 26-án a tárgyalások megkezdésére való felhatalmazásról szóló határozatot fogadott el, a főképviselő tárgyalásokat folytatott az Európai Unió és Montenegró között létrehozandó megállapodásról („a megállapodás”), amely meghatározza a keretet Montenegrónak az Európai Unió válságkezelési műveleteiben történő részvételéhez.

               (3)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és Montenegró közötti, Montenegró európai uniós válságkezelési műveletekben való részvétele kereteinek létrehozásáról szóló megállapodást („a megállapodás”) az Unió nevében a Tanács jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Uniót jogilag kötelező aláírására jogosult személy(eke)t.
   3. cikk
   A megállapodást ideiglenes jelleggel annak aláírásának napjától kezdve kell alkalmazni a megkötésére irányuló eljárások befejezésének függvényében (1).
   4. cikk
   A Tanács elnöke a Tanács nevében megteszi a megállapodás 16. cikkének (1) bekezdésében meghatározott értesítést.
   5. cikk
   Ez a határozat az elfogadásának napján lép hatályba.

      Kelt Brüsszelben, 2011. február 21-én.

            a Tanács részéről

            az elnök

         C. ASHTON

      (1)  A megállapodás aláírása időpontját a Tanács Főtitkársága teszi közzé az Európai Unió Hivatalos Lapjában.

      FORDÍTÁS
      MEGÁLLAPODÁS
      az Európai Unió és Montenegró között Montenegró európai uniós válságkezelési műveletekben való részvétele kereteinek létrehozásáról
      AZ EURÓPAI UNIÓ
      egyrészről, és
      MONTENEGRÓ
      másrészről,
      a továbbiakban: a Felek,
      mivel:
      Az Európai Unió (EU) határozhat arról, hogy fellép a válságkezelés területén.
      Az EU határoz arról, hogy harmadik országokat felkér-e egy adott uniós válságkezelési műveletben való részvételre.
      Montenegrónak az uniós válságkezelési műveletekben való részvételére vonatkozó feltételeket a lehetséges jövőbeli részvétel kereteit létrehozó megállapodásban, és nem esetenként, az egyes érintett műveletek vonatkozásában kell meghatározni.
      Az említett megállapodás nem sértheti az EU döntéshozatali autonómiáját, és nem érintheti Montenegró egy adott uniós válságkezelési műveletekben való részvételére vonatkozó határozatainak eseti jellegét.
      Az említett megállapodás kizárólag a jövőbeli uniós válságkezelési műveletekre vonatkozhat, és nem érintheti Montenegró már megindított uniós válságkezelési műveletekben való részvételét szabályozó, már létező megállapodásokat,
      A KÖVETKEZŐKBEN ÁLLAPODTAK MEG:
      I.   SZAKASZ

         ÁLTALÁNOS RENDELKEZÉSEK

      1. cikk
      A részvételre vonatkozó döntések
      (1)   Az Európai Unió (EU) arra vonatkozó határozatát követően, hogy felkéri Montenegrót egy uniós válságkezelési műveletben való részvételre, valamint azt követően, hogy Montenegró úgy határoz, hogy abban részt vesz, Montenegró tájékoztatja az EU-t a felajánlott hozzájárulásáról.
      (2)   Az EU Montenegróval konzultálva értékeli Montenegró hozzájárulását.
      (3)   Az EU korai időpontban értesíti Montenegrót ez utóbbinak a művelet közös költségeihez való várható hozzájárulásáról annak érdekében, hogy segítséget nyújtson Montenegró számára felajánlása meghatározásához.
      (4)   Az EU levél útján közli Montenegróval az értékelés eredményét annak érdekében, hogy e megállapodás rendelkezéseivel összhangban biztosítsa Montenegró részvételét.
      2. cikk
      Keretrendszer
      (1)   Montenegró e megállapodás rendelkezéseivel és bármely előírt végrehajtási rendelkezéssel összhangban társul ahhoz a tanácsi határozathoz, amellyel az Európai Unió Tanácsa határoz arról, hogy az EU végrehajtja a válságkezelési műveletet, valamint bármely egyéb olyan határozathoz, amellyel az Európai Unió Tanácsa az uniós válságkezelési művelet kiterjesztéséről határoz.
      (2)   Montenegró valamely uniós válságkezelési művelethez való hozzájárulása nem sérti az EU döntéshozatali autonómiáját.
      3. cikk
      Az állomány és a haderők jogállása
      (1)   A Montenegró által uniós polgári válságkezelési művelethez kirendelt állomány és/vagy uniós katonai válságkezelési művelethez biztosított haderők jogállására az EU és a művelet végrehajtásának helyszínéül szolgáló állam(ok) közötti, a misszió/a haderők jogállásáról szóló megállapodást kell alkalmazni, amennyiben kötöttek ilyen megállapodást.
      (2)   Az uniós válságkezelési művelet helyszínéül szolgáló állam(ok) területén kívül található parancsnokságokhoz vagy parancsnoki alakulatokhoz biztosított állomány jogállására az érintett parancsnokság vagy parancsnoki alakulat és Montenegró közötti megállapodásokat kell alkalmazni.
      (3)   Az (1) bekezdésben említett, a misszió/a haderők jogállásáról szóló megállapodás sérelme nélkül Montenegró joghatóságot gyakorol az uniós válságkezelési műveletben részt vevő állománya vonatkozásában.
      (4)   Montenegró felel az adott uniós válságkezelési műveletben való részvétellel kapcsolatos bármely, a saját állományától érkező vagy azzal kapcsolatos követelés kielégítéséért. Montenegró felel az állománya bármely tagjával szembeni – különösen jogi vagy fegyelmi – eljárások megindításáért, saját törvényeivel és rendelkezéseivel összhangban. Az ezzel kapcsolatos nyilatkozat mintája e megállapodás mellékletében található.
      (5)   A Felek megállapodnak abban, hogy a szerződéses követelések kivételével lemondanak minden olyan egymással szembeni követelésükről, amely valamely fél tulajdonát képező vagy általa használt eszközöket ért kárt vagy veszteséget, továbbá valamely fél állománya tagjainak sérülését vagy halálát érinti, amennyiben azok az e megállapodás szerinti tevékenységekhez kapcsolódó hivatali feladatok ellátásából erednek, kivéve a súlyos gondatlanság és a szándékos kötelezettségszegés eseteit.
      (6)   Montenegró vállalja, hogy e megállapodás aláírásával egy időben nyilatkozatot tesz arra vonatkozóan, hogy az uniós válságkezelési műveletben vele együtt részt vevő bármely állammal szembeni követeléseiről lemond.
      (7)   Az EU vállalja, hogy tagállamai e megállapodás aláírásakor a követelésekről való lemondásról szóló nyilatkozatot tesznek Montenegró uniós válságkezelési műveletekben való jövőbeli részvétele esetére.
      4. cikk
      Minősített adatok
      Az EU válságkezelési műveleteivel összefüggésben a Montenegró kormánya és az EU közötti, a minősített adatok biztonságáról szóló, 2010. szeptember 13-án Brüsszelben aláírt megállapodás alkalmazandó.
      II.   SZAKASZ

         A POLGÁRI VÁLSÁGKEZELÉSI MŰVELETEKBEN VALÓ RÉSZVÉTELRE VONATKOZÓ RENDELKEZÉSEK

      5. cikk
      Az uniós polgári válságkezelési művelethez kirendelt állomány
      (1)   Montenegró biztosítja, hogy az uniós polgári válságkezelési művelethez kirendelt állománya a következőkkel összhangban teljesítse a misszióját:

                  a)

                  a 2. cikk (1) bekezdésében említett tanácsi határozat és annak későbbi módosításai;

                  b)

                  a műveleti terv;

                  c)

                  a végrehajtási intézkedések.

            (2)   Montenegró az uniós polgári válságkezelési művelethez való hozzájárulásában bekövetkezett bármely változásról kellő időben tájékoztatja az uniós polgári válságkezelési művelet misszióvezetőjét (a továbbiakban: a misszióvezető) és az Unió külügyi és biztonságpolitikai főképviselőjét (a továbbiakban: a főképviselő).
      (3)   Az uniós polgári válságkezelési művelethez kirendelt állomány számára kötelező az orvosi vizsgálat, valamint a védőoltás, és rendelkeznie kell Montenegró hatáskörrel rendelkező hatósága által kiállított igazolással arról, hogy a megbízatás teljesítéséhez szükséges megfelelő egészségügyi állapotban van. Az uniós polgári válságkezelési művelethez kirendelt állománynak be kell mutatnia az említett igazolás másolatát.
      6. cikk
      A parancsnoki lánc
      (1)   A Montenegró által kirendelt állomány a feladatait kizárólag az uniós polgári válságkezelési művelet érdekeinek szem előtt tartásával végzi, és ezen érdekeknek megfelelő magatartást tanúsít.
      (2)   Az állomány egésze teljes mértékben saját nemzeti hatóságainak parancsnoksága alatt áll.
      (3)   A nemzeti hatóságok a műveleti irányítást átruházzák az EU-ra.
      (4)   A misszióvezető vállalja a felelősséget az uniós polgári válságkezelési műveletért, és gyakorolja annak helyszíni parancsnoklását és ellenőrzését.
      (5)   A misszióvezető végzi az uniós polgári válságkezelési művelet vezetését és napi irányítását.
      (6)   A 2. cikk (1) bekezdésében említett jogi eszközökkel összhangban Montenegrót a művelet napi irányítása tekintetében ugyanolyan jogok illetik meg és ugyanolyan kötelezettségek terhelik, mint az EU-nak a műveletben részt vevő tagállamait.
      (7)   A misszióvezető fegyelmi felügyeletet gyakorol az uniós polgári válságkezelési művelet állománya felett. Szükség esetén a fegyelmi eljárást az érintett nemzeti hatóság indítja meg.
      (8)   Montenegró a műveletben részt vevő nemzeti kontingensének képviseletére nemzeti kontingens-képviselőt („NKK”) nevez ki. Az NKK a nemzeti ügyekről jelentést tesz a misszióvezetőnek, továbbá felel a kontingens fegyelméért.
      (9)   A művelet befejezéséről szóló döntést a Montenegróval folytatott konzultációt követően az EU hozza meg, amennyiben Montenegró a művelet befejezésének időpontjában még mindig hozzájárul az uniós polgári válságkezelési művelethez.
      7. cikk
      Pénzügyi szempontok
      (1)   A 8. cikket nem sértve, Montenegró viseli a műveletben való részvételével kapcsolatos valamennyi költséget, a művelet működési költségvetésében meghatározott működési költségek kivételével.
      (2)   A művelet végrehajtásának helyszínéül szolgáló állam(ok)ból származó természetes vagy jogi személyek halála, sérülése, vesztesége vagy kára esetén Montenegró – felelőssége megállapítását követően – kártérítést fizet a 3. cikk (1) bekezdésében említett, a misszió jogállásáról szóló, alkalmazandó megállapodásban meghatározott feltételek szerint.
      8. cikk
      A működési költségvetéshez való hozzájárulás
      (1)   Montenegró hozzájárul az uniós polgári válságkezelési művelet működési költségvetésének finanszírozásához.
      (2)   Montenegrónak a működési költségvetéshez való pénzügyi hozzájárulását az alábbi két számítási módszer közül kell kiszámítani, és azt kell alapul venni, amelyik kisebb összeget eredményez:

                  a)

                  a referenciaösszeg arányos része, amelyet Montenegró bruttó nemzeti jövedelmének a művelet működési költségvetéséhez hozzájáruló valamennyi állam teljes bruttó nemzeti jövedelméhez viszonyított aránya alapján számítanak ki; vagy

                  b)

                  a működési költségvetés referenciaösszegének arányos része, amelyet Montenegrónak a műveletben részt vevő állománya létszámának a műveletben részt vevő valamennyi államból származó állomány teljes létszámához viszonyított aránya alapján számítanak ki.

            (3)   Az (1) és (2) bekezdéstől eltérve, Montenegrónak nem kell hozzájárulnia az EU tagállamainak állománya részére fizetett napidíj finanszírozásához.
      (4)   Az (1) bekezdéstől eltérve, az EU elvben mentesíti Montenegrót az adott uniós polgári válságkezelési művelethez való pénzügyi hozzájárulás alól, amennyiben:

                  a)

                  az EU úgy határoz, hogy Montenegró jelentős, a művelet szempontjából létfontosságú hozzájárulást biztosít; vagy

                  b)

                  Montenegró egy főre jutó bruttó nemzeti jövedelme nem haladja meg bármely uniós tagállam egy főre jutó bruttó nemzeti jövedelmét.

            (5)   A Montenegró által az uniós polgári válságkezelési művelet működési költségvetéséhez nyújtott hozzájárulások befizetésére vonatkozóan a misszióvezető és Montenegró hatáskörrel rendelkező közigazgatási hivatalai között megállapodást kell aláírni. Ez a megállapodás többek között az alábbi rendelkezéseket tartalmazza:

                  a)

                  az érintett összeg;

                  b)

                  a pénzügyi hozzájárulás befizetésével kapcsolatos rendelkezések;

                  c)

                  a számviteli ellenőrzési eljárás.

            III.   SZAKASZ

         A KATONAI VÁLSÁGKEZELÉSI MŰVELETEKBEN VALÓ RÉSZVÉTELRE VONATKOZÓ RENDELKEZÉSEK

      9. cikk
      Részvétel az uniós katonai válságkezelési műveletekben
      (1)   Montenegró biztosítja, hogy az uniós katonai válságkezelési műveletben részt vevő hadereje és állománya a következőkkel összhangban teljesítse a misszióját:

                  a)

                  a 2. cikk (1) bekezdésében említett tanácsi határozat és annak későbbi módosításai;

                  b)

                  a műveleti terv;

                  c)

                  a végrehajtási intézkedések.

            (2)   A Montenegró által kirendelt állomány a feladatait kizárólag az uniós katonai válságkezelési művelet érdekeinek szem előtt tartásával végzi, és ezen érdekeknek megfelelő magatartást tanúsít.
      (3)   Montenegró a műveletben való részvételében bekövetkezett bármely változásról kellő időben tájékoztatja az uniós műveleti parancsnokot.
      10. cikk
      A parancsnoki lánc
      (1)   Az uniós katonai válságkezelési műveletben részt vevő haderő és állomány egésze teljes mértékben saját nemzeti hatóságainak parancsnoksága alatt áll.
      (2)   A nemzeti hatóságok a haderejük és állományuk műveleti és harcászati parancsnokságát és/vagy ellenőrzését átruházzák az uniós műveleti parancsnokra, aki jogosult a hatáskörét átruházni.
      (3)   Montenegrót a művelet napi irányítása tekintetében ugyanolyan jogok illetik meg és ugyanolyan kötelezettségek terhelik, mint a műveletben részt vevő uniós tagállamokat.
      (4)   Az uniós műveleti parancsnok – a Montenegróval folytatott konzultációt követően – bármikor kérheti Montenegró hozzájárulásának visszavonását.
      (5)   Montenegró az uniós katonai válságkezelési műveletben részt vevő nemzeti kontingensének képviseletére magas rangú katonai képviselőt (MKK) nevez ki. Az MKK a műveletet érintő valamennyi kérdésben konzultál az EU haderőinek parancsnokával, továbbá felel a montenegrói kontingens fegyelméért.
      11. cikk
      Pénzügyi szempontok
      (1)   A 12. cikk sérelme nélkül, Montenegró viseli a műveletben való részvételével kapcsolatos valamennyi költséget, azon költségek kivételével, amelyek a 2. cikk (1) bekezdésében említett jogi eszközök, valamint az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának (Athena) létrehozásáról szóló, 2008. december 18-i 2008/975/KKBP tanácsi határozat (1) értelmében közös finanszírozásban részesülnek.
      (2)   A művelet végrehajtásának helyszínéül szolgáló állam(ok)ból származó természetes vagy jogi személyek halála, sérülése, vesztesége vagy kára esetén Montenegró – felelőssége megállapítását követően – kártérítést fizet a 3. cikk (1) bekezdésében említett, a haderők jogállásáról szóló, alkalmazandó megállapodásban meghatározott feltételek szerint.
      12. cikk
      Hozzájárulás a közös költségekhez
      (1)   Montenegró hozzájárul az uniós katonai válságkezelési művelet közös költségeinek finanszírozásához.
      (2)   Montenegrónak a közös költségekhez való pénzügyi hozzájárulását az alábbi két számítási módszer közül kell kiszámítani, és azt kell alapul venni, amelyik kisebb összeget eredményez:

                  a)

                  a közös költségek azon része, amely arányosan megfelel a Montenegró bruttó nemzeti jövedelmének a művelet közös költségeihez hozzájáruló valamennyi állam teljes bruttó nemzeti jövedelméhez viszonyított arányának; vagy

                  b)

                  a közös költségek azon része, amely arányosan megfelel a Montenegrónak a műveletben részt vevő állománya létszámának a műveletben részt vevő valamennyi államból származó állomány teljes létszámához viszonyított arányának.

            A (2) bekezdés b) pontjában foglalt összeg kiszámításakor, amennyiben Montenegró kizárólag a műveleti parancsnokság vagy a kötelékparancsnokság számára biztosít állományt, úgy az állományának az érintett parancsnokság állományának teljes létszámához viszonyított arányát kell alkalmazni. Egyéb esetekben a Montenegró által biztosított állománynak a művelet állományának teljes létszámához viszonyított arányát kell alkalmazni.
      (3)   Az (1) bekezdéstől eltérve az EU elvben mentesíti Montenegrót az adott uniós katonai válságkezelési művelet közös költségeihez való pénzügyi hozzájárulás alól, amennyiben:

                  a)

                  az Európai Unió úgy határoz, hogy Montenegró az eszközök és/vagy képességek tekintetében jelentős, a művelet szempontjából létfontosságú hozzájárulást biztosít; vagy

                  b)

                  Montenegró egy főre jutó bruttó nemzeti jövedelme nem haladja meg bármely uniós tagállam egy főre jutó bruttó nemzeti jövedelmét.

            A 2008/975/KKBP tanácsi határozatban meghatározott ügyvezetőnek megállapodást kell kötnie a hatáskörrel rendelkező montenegrói közigazgatási hatóságokkal. Ez a megállapodás többek között az alábbiakról rendelkezik:

                  a)

                  az érintett összeg;

                  b)

                  a pénzügyi hozzájárulás befizetésével kapcsolatos rendelkezések;

                  c)

                  a számviteli ellenőrzési eljárás.

            IV.   SZAKASZ

         ZÁRÓ RENDELKEZÉSEK

      13. cikk
      A megállapodás végrehajtására vonatkozó rendelkezések
      A 8. cikk (5) bekezdésének és a 12. cikk (4) bekezdésének sérelme nélkül az e megállapodás végrehajtása során szükséges bármely technikai és igazgatási megállapodást a főképviselő, valamint Montenegró megfelelő hatóságai között kell megkötni.
      14. cikk
      A megállapodás szerinti kötelezettségek nem teljesítése
      Amennyiben valamelyik fél nem teljesíti az e megállapodás szerinti kötelességeit, úgy a másik fél ezt a megállapodást egy hónappal korábban megküldött írásbeli értesítéssel felmondhatja.
      15. cikk
      A jogviták rendezése
      Az e megállapodás értelmezésével vagy alkalmazásával kapcsolatos vitákat a Felek egymás között, diplomáciai úton rendezik.
      16. cikk
      Hatálybalépés
      (1)   Ez a megállapodás az azt követő első hónap első napján lép hatályba, hogy a Felek kölcsönösen értesítették egymást a hatálybalépéséhez szükséges belső jogi eljárások befejezéséről.
      (2)   Ezt a megállapodást az aláírás napjától ideiglenesen alkalmazni kell.
      (3)   Ezt a megállapodást rendszeresen felül kell vizsgálni.
      (4)   Ezt a megállapodást a Felek között létrejött kölcsönös írásbeli megállapodással lehet módosítani.
      (5)   Ezt a megállapodást a másik félhez intézett írásos felmondó nyilatkozat útján bármelyik fél felmondhatja. A felmondás az előzetes értesítés másik fél által történő kézhezvételétől számított hat hónap elteltével lép hatályba.

         Kelt Brüsszelben, a kettőezer-tizenegyedik év február havának huszonkettedik napján két-két példányban, angol nyelven.

               az Európai Unió részéről

               Montenegró részéről

         (1)  HL L 345., 2008.12.23., 96. o.

         A NYILATKOZATOK SZÖVEGE

            AZ UNIÓS TAGÁLLAMOK SZÖVEGE:

         „A Montenegró részvételével zajló uniós válságkezelési műveletről szóló uniós tanácsi határozatot alkalmazó uniós tagállamok a belső jogrendjük által megengedett mértékben, lehetőségük szerint igyekeznek lemondani a Montenegróval szemben – állományuk tagjainak sérülése, halála, vagy a tulajdonukat képező és az uniós válságkezelési művelet által használt bármely eszközt ért kár vagy veszteség kapcsán – felmerült követelésekről, amennyiben az ilyen sérülést, halált, kárt vagy veszteséget:

                     —

                     Montenegró állományának tagja az uniós válságkezelési művelettel kapcsolatos hivatali kötelessége teljesítése során okozta, kivéve a súlyos gondatlanság vagy szándékos kötelezettségszegés esetét,

                     —

                     vagy bármely, Montenegró tulajdonát képező eszköz használata okozta, amennyiben az adott eszközt a művelettel kapcsolatban használták, kivéve az uniós válságkezelési művelet állománya ezen eszközt használó montenegrói tagjának súlyos gondatlansága vagy szándékos kötelezettségszegése esetét.”

            MONTENEGRÓ SZÖVEGE:

         „Az uniós válságkezelési műveletről szóló uniós tanácsi határozatot alkalmazó Montenegró a belső jogrendje által megengedett mértékben, lehetősége szerint igyekszik lemondani az uniós válságkezelési műveletben részt vevő bármely más állammal szemben – állománya tagjainak sérülése, halála, vagy a tulajdonát képező és az uniós válságkezelési művelet által használt bármely eszközt ért kár vagy veszteség kapcsán – felmerült követelésekről, amennyiben az ilyen sérülést, halált, kárt vagy veszteséget:

                     —

                     az állomány tagja az uniós válságkezelési művelettel kapcsolatos hivatali kötelessége teljesítése során okozta, kivéve a súlyos gondatlanság vagy szándékos kötelezettségszegés esetét,

                     —

                     vagy bármely, az uniós válságkezelési műveletben részt vevő állam tulajdonát képező eszköz használata okozta, amennyiben az adott eszközt a művelettel kapcsolatban használták, kivéve az uniós válságkezelési művelet állománya ezen eszközt használó tagjának súlyos gondatlansága vagy szándékos kötelességszegése esetét.”


title: Az EFTA Felügyeleti Hatóság 302/14/COL határozata ( 2014. július 16. ) az állami támogatások eljárásjogi és anyagi jogi szabályainak egyes, állami támogatásokról szóló iránymutatások módosításával történő, kilencvenkilencedik módosításáról [2015/95 ]

text:
               22.1.2015

               HU

               Az Európai Unió Hivatalos Lapja

               L 15/103

         AZ EFTA FELÜGYELETI HATÓSÁG 302/14/COL HATÁROZATA
   (2014. július 16.)
   az állami támogatások eljárásjogi és anyagi jogi szabályainak egyes, állami támogatásokról szóló iránymutatások módosításával történő, kilencvenkilencedik módosításáról [2015/95 ]
   AZ EFTA FELÜGYELETI HATÓSÁG (a továbbiakban: a Hatóság),
   TEKINTETTEL az Európai Gazdasági Térségről szóló megállapodásra (a továbbiakban: az EGT-megállapodás), különösen annak 61–63. cikkére és 26. jegyzőkönyvére,
   TEKINTETTEL az EFTA-államok közötti, Felügyeleti Hatóság és Bíróság létrehozásáról szóló megállapodásra (a továbbiakban: felügyeleti és bírósági megállapodás), különösen annak 5. cikke (2) bekezdésének b) pontjára, 24. cikkére, valamint a felügyeleti és bírósági megállapodás 3. jegyzőkönyve I. részének 1. cikkére,
   Mivel:
   A felügyeleti és bírósági megállapodás 24. cikke értelmében a Hatóság érvényt szerez az EGT-megállapodás állami támogatásra vonatkozó rendelkezéseinek.
   A felügyeleti és bírósági megállapodás 5. cikke (2) bekezdésének b) pontja alapján a Hatóság közleményeket vagy iránymutatásokat ad ki az EGT-megállapodás által szabályozott ügyekben, amennyiben ezen megállapodás vagy a felügyeleti és bírósági megállapodás kifejezetten így rendelkezik, vagy amennyiben a Hatóság ezt szükségesnek ítéli.
   2014. május 21-én az Európai Bizottság közleményt fogadott el az „Uniós iránymutatás az állami támogatásra vonatkozó szabályoknak a széles sávú hálózatok mielőbbi kiépítésére való alkalmazásáról”, az „Iránymutatás a regionális állami támogatásokról (2014–2020)”, „A filmekhez és egyéb audiovizuális alkotásokhoz nyújtott állami támogatás”, az „Iránymutatás a kockázatfinanszírozási célú befektetések előmozdítása érdekében nyújtott állami támogatási intézkedésekre vonatkozóan” és az „Iránymutatás a repülőtereknek és a légitársaságoknak nyújtott állami támogatásról” című bizottsági közlemények módosításáról (1). A módosítások az állami támogatásokról szóló különböző iránymutatások közötti átláthatósági rendelkezések egységesítésére és a jelenlegi rendelkezések egyszerűsítésére irányulnak.
   Ez a közlemény az Európai Gazdasági Térséget is érinti.
   Az EGT állami támogatási szabályainak egységes alkalmazását az Európai Gazdasági Térség egész területén biztosítani kell, összhangban az EGT-megállapodás 1. cikkében megállapított homogenitásra vonatkozó célkitűzéssel.
   Az EGT-megállapodáshoz csatolt XV. mellékletben szereplő „ÁLTALÁNOS MEGJEGYZÉSEK” cím II. pontja értelmében a Hatóság az Európai Bizottsággal folytatott konzultációt követően elfogadja az Európai Bizottság által elfogadott szabályoknak megfelelő új szabályokat.
   Az Európai Bizottsággal való konzultációt követően,
   Az EFTA-államokkal 2014. június 30-án kelt levelében folytatott konzultációt követően,
   ELFOGADTA EZT A HATÁROZATOT:
   1. cikk
   Az állami támogatások anyagi jogi szabályai a következőképpen módosulnak.
   2. cikk
   E határozat értelmében a következő bekezdések helyébe:

               —

               az állami támogatásra vonatkozó szabályoknak a széles sávú hálózatok mielőbbi kiépítésére való alkalmazásáról szóló iránymutatás (2) (74) bekezdése j) pontjának első két mondata,

               —

               a regionális állami támogatásokról (2014–2020) szóló iránymutatás (3) (135) bekezdése,

               —

               a filmekhez és egyéb audiovizuális alkotásokhoz nyújtott állami támogatásról szóló iránymutatás (4) (51) bekezdésének 7. Pontja,

               —

               a repülőtereknek és a légitársaságoknak nyújtott állami támogatásról szóló iránymutatás (5) (162) és (163) bekezdése,

         a következő szöveg lép:
   „Az EFTA-államoknak gondoskodniuk kell a következő információk átfogó állami támogatási weboldalon történő, nemzeti vagy regionális szintű közzétételéről:

               —

               a jóváhagyott támogatási program vagy az egyedi támogatás odaítéléséről szóló határozat, valamint a kapcsolódó végrehajtási rendelkezések teljes szövege vagy arra mutató hivatkozás,

               —

               a támogatást nyújtó hatóság(ok) megnevezése,

               —

               az egyedi kedvezményezettek megnevezése, az egyes kedvezményezetteknek nyújtott támogatás formája és összege, az odaítélés időpontja, a vállalkozás típusa (kkv/nagyvállalat), a kedvezményezett székhelye szerinti régió (2-es statisztikai régió szinten) (6), valamint a kedvezményezett tevékenysége szerinti (NACE alágazati szintjén meghatározott) fő gazdasági ágazat (7).

         Ettől a követelménytől el lehet tekinteni az 500 000 EUR-nál alacsonyabb összegű egyedi támogatások nyújtása esetén. Adókedvezmény formájában nyújtott támogatás esetén az egyedi támogatás összegére vonatkozó információ (8) a következő sávok formájában is megadható (millió EUR): [0,5–1]; [1–2]; [2–5]; [5–10]; [10–30]; [30 vagy több].
   Ezeket az információkat a támogatás nyújtásáról szóló határozat meghozatalát követően közzé kell tenni, legalább 10 évig meg kell őrizni, és korlátozás nélkül elérhetővé kell tenni a nyilvánosság számára (9). Az EFTA-államoknak csak 2016. július 1-jét követően kell közzétenniük a fent említett információkat (10).
   3. cikk
   (1)   E határozat értelmében a regionális állami támogatásokról (2014–2020) szóló iránymutatás és a regionális állami támogatási programokra előírt ellenőrzési feltételek a következőképpen módosulnak:

               —

               a regionális állami támogatásokról (2014–2020) szóló iránymutatás (169) bekezdését, beleértve az ellenőrzési feltételt, el kell hagyni,

               —

               a regionális állami támogatásokról (2014–2020) szóló iránymutatás IV. mellékletét el kell hagyni.

         (2)   A regionális állami támogatásokról (2014–2020) szóló iránymutatás alapján már jóváhagyott regionális állami támogatási programok esetében az ellenőrzési feltételt, ideértve az említett iránymutatás (169) bekezdésében előírt ellenőrzési feltételt, nem kell alkalmazni. Ennek megfelelően a regionálisan differenciált társadalombiztosítási járulékokról (2014–2020) szóló, 2014. június 18-i 225/14/COL határozat (65) bekezdését el kell hagyni.
   4. cikk
   E határozat értelmében a kockázatfinanszírozási célú befektetések előmozdítása érdekében nyújtott állami támogatási intézkedésekre vonatkozó iránymutatás (11) a következőképpen módosul:

               —

               a (166) bekezdés v. alpontjában:

                           —

                              a következő szövegrész:„E követelménytől el lehet tekinteni azon kkv-k esetében, amelyek nem hajtottak végre kereskedelmi értékesítést, valamint a végső kedvezményezett vállalkozásban megvalósított azon befektetések esetében, amelyeknek összege nem éri el a 200 000 EUR-t.”

                           —

                              helyesen:„E követelménytől el lehet tekinteni azon kkv-k esetében, amelyek nem hajtottak végre kereskedelmi értékesítést, valamint a végső kedvezményezett vállalkozásban megvalósított azon befektetések esetében, amelyeknek összege nem éri el az 500 000 EUR-t”.

               —

               a (166) bekezdés vi. alpontjában:

                           —

                              a következő szövegrész:„a nyújtott fiskális előny összegét, amennyiben az meghaladja a 200 000 EUR-t. Ez utóbbi 2 millió EUR-s tartományokban nyújtható.”

                           —

                              helyesen:„a nyújtott fiskális előny összegét, amennyiben az meghaladja az 500 000 EUR-t. Ez az összeg a következő sávok formájában is megadható (millió EUR): [0,5–1]; [1–2]; [2–5]; [5–10]; [10–30]; [30 vagy több].”

               —

               , valamint a szöveg a (166) bekezdés végén a következő szövegrésszel egészül ki:

                  „Az EFTA-államoknak csak 2016. július 1-jét követően kell közzétenniük a fent említett információkat (12).

         5. cikk
   A határozat az alábbi szövegrészt illeszti be:

      „A csoportmentességi rendelet hatálya alól kizárólag a nagy költségvetésük miatt kivett támogatási programok esetében a Hatóság az összeegyeztethetőségüket kizárólag az értékelési terv alapján értékeli.”

               —

               az állami támogatásra vonatkozó szabályoknak a széles sávú hálózatok mielőbbi kiépítésére való alkalmazásáról szóló iránymutatás (49) bekezdésének végén,

               —

               a regionális állami támogatásokról (2014–2020) szóló iránymutatás (138) bekezdésének végén,

               —

               a repülőtereknek és a légitársaságoknak nyújtott állami támogatásról szóló iránymutatás (167) bekezdésének végén,

               —

               a kockázatfinanszírozási célú befektetések előmozdítása érdekében nyújtott állami támogatási intézkedésekre vonatkozó iránymutatás (172) bekezdésének végén.

         6. cikk
   Csak az angol nyelvű szöveg hiteles.

      Kelt Brüsszelben, 2014. július 16-án.

            az EFTA Felügyeleti Hatóság részéről

         Oda Helen SLETNES

            az elnök

         Helga JÓNSDÓTTIR

            testületi tag

      (1)  HL C 198., 2014.6.27., 30. o.

      (2)  A Hivatalos Lapban még nem tették közzé. Elérhető: http://www.eftasurv.int/media/state-aid-guidelines/Part-IV---Application-of-state-aid-rules-in-relation-to-rapid-deployment-of-broadband-networks.pdf

      (3)  A Hivatalos Lapban még nem tették közzé. Elérhető: http://www.eftasurv.int/media/state-aid-guidelines/Part-III---Guidelines-on-regional-State-Aid-for-2014-2020.pdf

      (4)  A Hivatalos Lapban még nem tették közzé. Elérhető: http://www.eftasurv.int/media/state-aid-guidelines/Part_IV_-_State_aid_for_films_and_other_audiovisual_works.pdf

      (5)  A Hivatalos Lapban még nem tették közzé. Elérhető: http://www.eftasurv.int/media/state-aid-guidelines/Part-IV---Aviation-Guidelines.pdf

      (6)  A megfelelő bizottsági iránymutatásban alkalmazott »NUTS« mozaikszó helyett a »statisztikai régió« kifejezést használjuk. A »NUTS« a statisztikai célú területi egységek nómenklatúrájának (NUTS) létrehozásáról szóló, 2003. május 26-i 1059/2003/EK európai parlamenti és tanácsi rendelet (HL L 154., 2003.6.21., 1. o.) alapján a »Nomenclature of Territorial Units for Statistics« kifejezésből származik. Ezt a rendeletet nem foglalták bele az EGT-megállapodásba. Annak érdekében azonban, hogy a statisztikai információk iránti folyamatosan növekvő igényekre tekintettel regionális szinten közös fogalommeghatározásokat alkalmazzanak, az Eurostat, a tagjelölt országok nemzeti intézményei és az EFTA megállapodtak, hogy a NUTS-besoroláshoz hasonló statisztikai régiókat hoznak létre.

      (7)  Kellően indokolt esetben és a Hatóság beleegyezésével üzleti titkok és egyéb bizalmas információk kivételével (lásd az állami támogatásokra vonatkozó határozatokkal kapcsolatos szakmai titoktartásról szóló hatósági iránymutatást [HL L 154., 2006.6.8., 27. o. és 29. sz. EGT-kiegészítés, 2006.6.8., 1. o.]).

      (8)  A közzéteendő összeg a megengedett adóelőny legmagasabb összege, nem az egyes években levont összeg (például adókedvezmény esetében nem az – adóköteles jövedelemtől függő és évente változó – tényleges összeget, hanem a megengedett adókedvezmény maximális összegét kell közzétenni).

      (9)  Ezeket az információkat a támogatás odaítélésétől számított 6 hónapon belül (adókedvezmény formájában nyújtott támogatás esetén az adóbevallás benyújtási határidejétől számított 1 éven belül) kell közzétenni. Jogellenes támogatások esetén az EFTA-államoknak a Hatóság vonatkozó határozatától számított 6 hónapon belül gondoskodniuk kell ezen információ utólagos közzétételéről. Az információt olyan formátumban kell elérhetővé tenni, amely lehetővé teszi az adatok keresését, kinyerését és interneten való egyszerű közzétételét. Erre például a CSV vagy az XML formátum alkalmas.

      (10)  A 2016. július 1. előtt odaítélt támogatásokra, valamint adóintézkedés formájában nyújtott támogatások esetében a 2016. július 1. előtt igényelt vagy nyújtott támogatásokra vonatkozó információkat nem kell közzétenni.”

      (11)  A Hivatalos Lapban még nem tették közzé. Elérhető: http://www.eftasurv.int/media/state-aid-guidelines/Part-III---State%20aid-to-promote-risk-finance-investments--(Applicable-from-1-July-2014).pdf

      (12)  A 2016. július 1. előtt odaítélt támogatásokra, valamint adóintézkedés formájában nyújtott támogatások esetében a 2016. július 1. előtt igényelt vagy nyújtott támogatásokra vonatkozó információkat nem kell közzétenni.”


title: Az Európai Parlament (EU) 2017/1714 határozata (2017. április 27.) az Eurojust 2015-ös pénzügyi évre szóló költségvetésének végrehajtására vonatkozó mentesítésről

text:
               29.9.2017

               HU

               Az Európai Unió Hivatalos Lapja

               L 252/308

         AZ EURÓPAI PARLAMENT (EU) 2017/1714 HATÁROZATA
   (2017. április 27.)
   az Eurojust 2015-ös pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Igazságügyi Együttműködési Egység 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Igazságügyi Együttműködési Egység 2015-ös pénzügyi évre vonatkozó éves beszámolójáról szóló jelentésére, az Eurojust válaszával (1) együtt,

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében az Eurojust számára adandó mentesítésről szóló, 2017. február 21-i tanácsi ajánlásra (05873/2017 – C8-0056/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/IB tanácsi határozatra (4) és különösen annak 36. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A8-0129/2017),

               1.

               mentesítést ad az Eurojust adminisztratív igazgatója számára az Eurojust 2015-ös pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Eurojust adminisztratív igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 193. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 63., 2002.3.6., 1. o.

      (5)  HL L 328., 2013.12.7., 42. o.


title: A Tanács határozata (1975. június 16.) az orvosképzési tanácsadó bizottság létrehozásáról

text:
Fontos jogi nyilatkozat

|

31975D0364

Hivatalos Lap L 167 , 30/06/1975 o. 0017 - 0018 finn különkiadás fejezet 16 kötet 1 o. 0010  görög különkiadás: fejezet 05 kötet 2 o. 0050  svéd különkiadás fejezet 16 kötet 1 o. 0010  spanyol különkiadás fejezet 06 kötet 1 o. 0200  portugál különkiadás fejezet 06 kötet 1 o. 0200

		A Tanács határozata(1975. június 16.)az orvosképzési tanácsadó bizottság létrehozásáról(75/364/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre;tekintettel a Bizottság által benyújtott határozattervezetre;mivel a diplomák, bizonyítványok és a képesítés megszerzéséről szóló egyéb tanúsítványok kölcsönös elismeréséről szóló 1974. június 6-i állásfoglalásában a Tanács kinyilvánította azt az álláspontját, hogy támogatja tanácsadó bizottságok létrehozását;mivel a diplomák, bizonyítványok és a képesítés megszerzéséről szóló egyéb tanúsítványok kölcsönös elismerése valamint az orvosi tevékenységek megkezdéséhez szükséges feltételek összehangolása vonatkozásában fontos biztosítani a képzés összehasonlíthatóan magas színvonalát;mivel ennek a célnak az eléréséhez kívánatos egy tanácsadó bizottság létrehozása, hogy az a Bizottság számára tanácsadást nyújtson,A KÖVETKEZŐKÉPPEN HATÁROZOTT:1. cikkA Bizottság mellett létrejön egy orvosképzési tanácsadó bizottság, a továbbiakban: a bizottság.2. cikk(1) A bizottság feladata, hogy segítsen biztosítani a Közösségen belül az orvosképzés összehasonlíthatóan magas színvonalát, tekintettel mind az alap-, mind a továbbképzésre.(2) A bizottság feladatát különösen a következő eszközökkel végzi:- a tagállamokban nyújtott elméleti és gyakorlati képzés során alkalmazott képzési módszerekre, a képzés tartalmára, szintjére és szerkezetére vonatkozó átfogó információcsere,- szakmai vitákat és konzultációkat folytat az orvosi képzésben elérni kívánt színvonalhoz vezető közös megközelítés kidolgozása céljából, és szükség esetén a képzés szerkezeti és tartalmi vonatkozásait illetően is,- figyelemmel kíséri az orvosi képzésnek az orvostudomány és az oktatási módszerek fejlődéséhez történő igazítását.(3) A bizottság véleményeit és ajánlásait közli a Bizottsággal és a tagállamokkal, beleértve a 75/362/EGK [1] és 75/363/EGK [2] irányelvek orvosi képzésre vonatkozó cikkein végrehajtandó módosításokra vonatkozó javaslatait is, amennyiben a bizottság azt szükségesnek tartja.(4) A bizottság a Bizottság által az orvosi képzéssel kapcsolatosan hozzá intézett bármely kérdésben tanácsot adhat a Bizottságnak.3. cikk(1) A bizottság az egyes tagállamok három-három szakértőjéből áll, a következők szerint:- egy-egy szakértő a közvetlen egészségügyi ellátási területekről;- egy-egy szakértő az egyetemek orvosi karáról;- egy-egy szakértő a tagállamok illetékes hatóságaitól.(2) Minden egyes tag mellé póttagot kell kinevezni. A póttagok részt vehetnek a bizottság ülésein.(3) Az (1) és (2) bekezdésben említett tagokat és póttagokat a tagállamok jelölik ki. Az (1) bekezdés első és második francia bekezdésében említett tagokat és póttagokat a gyakorló orvosi szakma és egyetemek javaslata alapján jelölik ki. Az így kijelölt tagokat és póttagokat a Tanács nevezi ki.4. cikk(1) A bizottsági tagok hivatali ideje három év. Ennek az időszaknak a lejárta után a bizottság tagjai hivatalban maradnak, amíg nem gondoskodnak utódjukról, vagy meg nem újítják megbízásukat.(2) A kinevezett tag megbízatása a tag lemondása vagy elhalálozása, vagy a 3. cikkben megállapított eljárásnak megfelelően másik személlyel történő felváltása esetén a három éves hivatali időszak lejáratát megelőzően is megszűnhet. Az új tag kinevezése a fennmaradó hivatali időre szól.5. cikkA bizottság tagjai közül elnököt és két alelnököt választ. A bizottság elfogadja saját eljárási szabályzatát. A bizottság üléseinek napirendjét a Bizottsággal folytatott konzultációt követően a bizottság elnöke határozza meg.6. cikkA bizottság munkacsoportokat hozhat létre, megfigyelőket vagy szakértőket kérhet fel, és engedélyezheti, hogy azok munkájának sajátos szempontjaival kapcsolatban segítségére legyenek.7. cikkA bizottság számára a titkársági szolgáltatásokat a Bizottság nyújtja.Kelt Luxembourgban, 1975. június 16-án.a Tanács részérőlaz elnökR. Ryan[1] HL L 167., 1971.11.10., 1. o.[2] HL L 167., 1971.11.10., 14. o.--------------------------------------------------


title: 2010/525/EU: Az Európai Parlament határozata ( 2010. május 5. ) az Európai Élelmiszerbiztonsági Hatóság 2008-as pénzügyi évre vonatkozó elszámolásának lezárásáról

text:
               25.9.2010

               HU

               Az Európai Unió Hivatalos Lapja

               L 252/159

         AZ EURÓPAI PARLAMENT HATÁROZATA
   (2010. május 5.)
   az Európai Élelmiszerbiztonsági Hatóság 2008-as pénzügyi évre vonatkozó elszámolásának lezárásáról
   (2010/525/EU)
   AZ EURÓPAI PARLAMENT,
   tekintettel az Európai Élelmiszerbiztonsági Hatóságnak a 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Európai Élelmiszerbiztonsági Hatóság 2008-as pénzügyi évre vonatkozó éves beszámolójáról szóló jelentésére, a Hatóság válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió Működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Élelmiszerbiztonsági Hatóság létrehozásáról szóló, 2002. január 28-i 178/2002/EK európai parlamenti és tanácsi rendeletre (3) és különösen annak 44. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0086/2010),

               1.

               jóváhagyja az Európai Élelmiszerbiztonsági Hatóság 2008-as pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Élelmiszerbiztonsági Hatóság ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 95. o.

      (2)  HL L 248., 2002.9.16., 1. o.

      (3)  HL L 31., 2002.2.1., 1. o.

      (4)  HL L 357., 2002.12.31., 72. o.


title: 2010/14/: Az Európai Központi Bank határozata ( 2009. december 10. ) a 2010-ben történő érmekibocsátás mennyiségének engedélyezéséről (EKB/2009/25)

text:
               12.1.2010

               HU

               Az Európai Unió Hivatalos Lapja

               L 7/21

         AZ EURÓPAI KÖZPONTI BANK HATÁROZATA
   (2009. december 10.)
   a 2010-ben történő érmekibocsátás mennyiségének engedélyezéséről
   (EKB/2009/25)
   (2010/14/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 128. cikke (2) bekezdésére,
   mivel:

               (1)

               1999. január 1-jétől kizárólag az Európai Központi Bank („EKB”) jogosult az eurót bevezetett tagállamokban (a továbbiakban: a részt vevő tagállamok) kibocsátott érmék mennyiségének engedélyezésére.

               (2)

               A részt vevő tagállamok benyújtották engedélyezésre az EKB-hoz a 2010-ben kibocsátandó euroérmék becsült mennyiségét az előrejelzési módszerrel kapcsolatos magyarázó megjegyzésekkel együtt,

         A KÖVETKEZŐKÉPPEN HATÁROZOTT:
   1. cikk
   A 2010-ben kibocsátandó euroérmék mennyiségének engedélyezése
   Az EKB engedélyezi a részt vevő tagállamok által 2010-ben kibocsátandó érméknek az alábbi táblázatban meghatározott mennyiségét:

               (millió EUR)

               A forgalomba szánt euroérmék és (a forgalomba nem szánt) euro-emlékérmék kibocsátása 2010-ben

               Belgium

               105,2

               Németország

               668,0

               Írország

               43,0

               Görögország

               55,0

               Spanyolország

               210,0

               Franciaország

               290,0

               Olaszország

               283,0

               Ciprus

               18,1

               Luxemburg

               40,0

               Málta

               10,5

               Hollandia

               54,0

               Ausztria

               306,0

               Portugália

               50,0

               Szlovénia

               30,0

               Szlovákia

               62,0

               Finnország

               60,0

         2. cikk
   Záró rendelkezés
   E határozatnak a részt vevő tagállamok a címzettjei.

      Kelt Frankfurt am Mainban, 2009. december 10-én.

            az EKB elnöke

         Jean-Claude TRICHET


title: 2008/774/EK,Euratom: A Tanács határozata ( 2008. október 2. ) az Európai Gazdasági és Szociális Bizottság egy luxemburgi tagjának kinevezéséről

text:
               7.10.2008

               HU

               Az Európai Unió Hivatalos Lapja

               L 266/12

      A TANÁCS HATÁROZATA

   (2008. október 2.)
   az Európai Gazdasági és Szociális Bizottság egy luxemburgi tagjának kinevezéséről
   (2008/774/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 259. cikkére,
   tekintettel az Európai Atomenergia-közösséget létrehozó szerződésre és különösen annak 167. cikkére,
   tekintettel a 2006/524/EK, Euratom határozatra (1),
   tekintettel a luxemburgi kormány által benyújtott jelölésre,
   tekintettel a Bizottság véleményére,
   mivel Paul JUNCK lemondását követően a Gazdasági és Szociális Bizottság egy tagjának helye megüresedett,
   A KÖVETKEZŐKÉPPEN HATÁROZOTT:
   1. cikk
   A Tanács Patrick SEYLER-t, az ArcelorMittal ügyvezetőjét, a hivatali idő hátralévő részére, azaz 2010. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Luxembourgban, 2008. október 2-án.

            a Tanács részéről

            az elnök

         X. BERTRAND

      (1)  HL L 207., 2006.7.28., 30. o.